Аҟәатәи иреиҳаӡоу азеиҧш командаҟаҵаратә арратә ҵараиурҭа сынтәа иаушьҭымҭацәахеит аҧсадгьыл ахьчара иазхиоу алеитенантцәа.
23.06.2017
Аҟәатәи Иреиҳаӡоу азеиҧш командаҟаҵаратә арратә ҵараиурҭа аушьҭымҭацәа сынтәа Аҧсны атәылахьчара иаҵанакуа арратә кадрқәа хадырҭәааит аа-ҩык афицарцәа рыла.
Уи иазкны Ахьӡ-аҧша апарк аҿы имҩаҧган агәырҕьаратә уснагӡатә. Аҵараиурҭа ишалгаз атәы зҳәо адипломқәа рнапаҿы ирырҭеит, убасгьы ирхырҵеит алеитенант ҳәа раҧхьатәи арратә хьӡы.
Аҟәатәи иреиҳаӡоу азеиҧш командаҟаҵаратә арратә ҵараиурҭа сынтәа иаушьҭымҭацәахеит аҧсадгьыл ахьчара иазхиоу алеитенантцәа. Ҧшьышықәсатәи рҵара хыркәшаны, дара рҵараиурҭа абираҟ абзиараз ҳәа иаҧырҵырц, ирзааҧсаз рырҵаҩцәа иҭабуп ҳәа рарҳәарц еизеит Ахьӡ-аҧша Аҟәатәи апарк аҿы.
Ҧшьышықәса раҧхьа, арра агьама цқьа изымкыцыз, аҵараиурҭахь зшьаҿа еихызгаз ҩынҩажәаҩык арҧарцәа рҟынтә, аҵыхәтәантәи амшқәа рҟынӡа, алеишәа бзиеи аҭакҧхықәреи аарҧшны иалго аа-ҩык ракәхеит. Иацы икурсантцәаз, иахьа илеитенантцәаны иҟалаз аушьҭымҭацәа, атәылахьчара аминистр идҵала ирыхҵан раҧхьатәи афицартә хьӡы- алеитенант. Аушьҭымҭацәа руаӡәк Нарсоу Лагәлаа иаҳзеиҭеиҳәеит, аҵараиурҭаҿы аҵара шымариамыз. Аха зегь акоуп, иара илыиршеит уи қәҿиарала алгара. Иахьа иҩызцәа аҧсадгьыл ахьчара иазхиоу ауаа дахьрывагылоу игәы азҳауеит.
Агәырҕьаратә ныҳәа хацыркын Ахьӡ-аҧша апарк аҿы ашәҭқәа рышьҭаҵарала. Минуҭктәи аҿымҭрала Аҧсны зхы ақәызҵаз аҵеицәа ргәаладыршәеит. Анаҩс ацәаҳәа иқәгылаз Аҧсны аҵеицәа рнапаҿы ирыҭан аҳәынҭқарратә ҩаӡара змоу, арратә ҵараиурҭа ишалгаз атәы аазырҧшуа адиплом. Аҧсадгьыл ахьчара сазыхиоуп, абарҭ ажәақәа рыла, алеитанантцәа рхылҧақәа рхыхны, абираҟ аҿаҧхьа ихырхәеит. Уи ашьҭахь арратә оркестр ацхыраарала ацәаҳәа кны, аҧараҿырҧы ажәҩанахь иршәуа Ахьӡ аҧша апарк аҿаҧхьа иқәсит. Арҧарцәа рҭаацәа ракәзар, арратә ҵараиурҭа аусзуҩцәа ҭабуп ҳәа рарҳәеит, рыҷкәынцәа рааӡараҿы ирбаз аџьабаа ду азы.
Уажәазы Аҟәатәи иреиҳаӡоу азеиҧш командаҟаҵаратә арратә ҵараиурҭа аушьҭымҭацәа мызкы иалагӡаны аҧсшьараз алшара рымоуп. Анаҩс алеитенантцәа доусы изҵазкуа архәҭақәа рышҟа инеины рус напы адыркуеит. Аҧсадгьыл ахьчара иазыхиоу арҧарцәа қәыҧшцәа, ирылшо зегь ҟарҵоит ҧшьышықәса ирылагӡаны аҵара дзырҵоз реиҳабацәа рџьабаа амырӡразы.
Наала Чхьынџьериаҧҳа, Саид Агәхаа, АТ.
479
Аҟәатәи Иреиҳаӡоу азеиҧш командаҟаҵаратә арратә ҵараиурҭа аушьҭымҭацәа сынтәа Аҧсны атәылахьчара иаҵанакуа арратә кадрқәа хадырҭәааит аа-ҩык афицарцәа рыла.
Уи иазкны Ахьӡ-аҧша апарк аҿы имҩаҧган агәырҕьаратә уснагӡатә. Аҵараиурҭа ишалгаз атәы зҳәо адипломқәа рнапаҿы ирырҭеит, убасгьы ирхырҵеит алеитенант ҳәа раҧхьатәи арратә хьӡы.
Аҟәатәи иреиҳаӡоу азеиҧш командаҟаҵаратә арратә ҵараиурҭа сынтәа иаушьҭымҭацәахеит аҧсадгьыл ахьчара иазхиоу алеитенантцәа. Ҧшьышықәсатәи рҵара хыркәшаны, дара рҵараиурҭа абираҟ абзиараз ҳәа иаҧырҵырц, ирзааҧсаз рырҵаҩцәа иҭабуп ҳәа рарҳәарц еизеит Ахьӡ-аҧша Аҟәатәи апарк аҿы.
Ҧшьышықәса раҧхьа, арра агьама цқьа изымкыцыз, аҵараиурҭахь зшьаҿа еихызгаз ҩынҩажәаҩык арҧарцәа рҟынтә, аҵыхәтәантәи амшқәа рҟынӡа, алеишәа бзиеи аҭакҧхықәреи аарҧшны иалго аа-ҩык ракәхеит. Иацы икурсантцәаз, иахьа илеитенантцәаны иҟалаз аушьҭымҭацәа, атәылахьчара аминистр идҵала ирыхҵан раҧхьатәи афицартә хьӡы- алеитенант. Аушьҭымҭацәа руаӡәк Нарсоу Лагәлаа иаҳзеиҭеиҳәеит, аҵараиурҭаҿы аҵара шымариамыз. Аха зегь акоуп, иара илыиршеит уи қәҿиарала алгара. Иахьа иҩызцәа аҧсадгьыл ахьчара иазхиоу ауаа дахьрывагылоу игәы азҳауеит.
Агәырҕьаратә ныҳәа хацыркын Ахьӡ-аҧша апарк аҿы ашәҭқәа рышьҭаҵарала. Минуҭктәи аҿымҭрала Аҧсны зхы ақәызҵаз аҵеицәа ргәаладыршәеит. Анаҩс ацәаҳәа иқәгылаз Аҧсны аҵеицәа рнапаҿы ирыҭан аҳәынҭқарратә ҩаӡара змоу, арратә ҵараиурҭа ишалгаз атәы аазырҧшуа адиплом. Аҧсадгьыл ахьчара сазыхиоуп, абарҭ ажәақәа рыла, алеитанантцәа рхылҧақәа рхыхны, абираҟ аҿаҧхьа ихырхәеит. Уи ашьҭахь арратә оркестр ацхыраарала ацәаҳәа кны, аҧараҿырҧы ажәҩанахь иршәуа Ахьӡ аҧша апарк аҿаҧхьа иқәсит. Арҧарцәа рҭаацәа ракәзар, арратә ҵараиурҭа аусзуҩцәа ҭабуп ҳәа рарҳәеит, рыҷкәынцәа рааӡараҿы ирбаз аџьабаа ду азы.
Уажәазы Аҟәатәи иреиҳаӡоу азеиҧш командаҟаҵаратә арратә ҵараиурҭа аушьҭымҭацәа мызкы иалагӡаны аҧсшьараз алшара рымоуп. Анаҩс алеитенантцәа доусы изҵазкуа архәҭақәа рышҟа инеины рус напы адыркуеит. Аҧсадгьыл ахьчара иазыхиоу арҧарцәа қәыҧшцәа, ирылшо зегь ҟарҵоит ҧшьышықәса ирылагӡаны аҵара дзырҵоз реиҳабацәа рџьабаа амырӡразы.
Наала Чхьынџьериаҧҳа, Саид Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями